Лисистрата/16
DRUGA POJAVA
Horovi, Lakonac, atinski poslanici
 
HOROVOĐA MUŠKOG HORA  
I naše autohtonce ja primećujem!  
Baš ko rvači ogrtace s trbuha  
odgrnuli, i meni sve se čini to  
ko neka bolest prirode gimnastičke.  
ATINJANIN  
A ko bi reko gde nam je Lisistrata,  
jer mi smo ljudi takvi kakve vidite?  
HOROVOĐA MUŠKOG HORA  
I ovde ko i onde ista znamenja!  
Da l' negde nešto u zoru vas rasteže.  
ATINJANIN  
Da, Diva mi, to i nas tako lomi sve.  
Pa ako neko brzo nas ne pomiri,  
preostaje nam zajahati Klistena.  
HOROVOĐA MUŠKOG HORA  
Ukoliko ste mudri, uzećete plašt,  
Hermoder koji da vas ne bi ugledo!  
ATINJANIN  
Baš dobar savet kažeš!  
LAKONAC  
Dobar, zanago, - sad hajdete da ogrnemo haljine!  
ATINJANIN  
Ah, zdravo Lakonci, baš zlo has bije sve.  
LAKONAC  
E, dragoviću, baš bi prošli rđavo  
da naše otekline liudi viđeše!  
ATINJANIN  
Sad treba da nam govorite, Lakonci,  
rad čega dođoste?  
LAKONAC  
O miru stigosmo da govorimo.  
ATINJANIN  
Lepo. I naš to je smer.  
Šta onda mi Lisistratu ne zovemo?  
Ta samo ona može nas pomiriti.  
LAKONAC  
Pa, vala, hoćete li, i Lisistrata.  
HOROVOĐA MUŠKOG HORA  
Al' kanda ne treba je zvati; gledajte,  
i sama već je čula, - evo izlazi  
(Lisistrata se poiavljuje s nekoliko žena)   
 

Лисистрата